**2012. A vég és a kezdet** Már évszázadokkal ezelőtt foglalkoztatta az emberiséget, hogy egyszer vége lesz az általunk ismert világnak és mindnyájan megitéltetünk egy nagyobb erő által amit Istennek hívunk. Az ember örökös bűntudatán keresztül szemléli ezt a lehetőséget és félelemmel tölti el a megmérettetés lehetősége. Látnokok, próféták sora jósolta több alkalommal már a világvégét, mégis itt vagyunk. Kevesen értik meg, hogy kezdet és vég természetes része életünknek és minden pillanatunkban megéljük az élet ritmusának változásán keresztül. Minden új nap ami ránk virrad új kihívásokat, új ismeretségeket, új lehetőségeket hoz. A 2012-es év sem más, mint törvényszerű változás, bár az biztos, hogy mélyrehatóbb és nagyobb erejü lesz, mint az eddigi évek, évtizedek bármelyike. Ugyanis nem csak egy év hanem egy világkorszak zárul le 2012 december 21-én. Naprendszerünk 26 ezer év alatt kerüli meg galaxisunk középpontját és e pályán haladva közelebb vagy távolabb kerülünk a központi csillaggtól. A távolodás mindig sötét korszakokat eredményez, hiszen tudatunk is a sötét mélybe merül és ennek során a hatalomvágy, gyűlölet, irigység az élvezetek iránti sóvárgás hajtja az emberiség nagyobb hányadát. Ennek a sötét Vas kornak lesz most vége és belépünk újra egy Aranykorba, mely megreformálja a teljes életünket a valódi értékek felé vezetve mindnyájunkat ezen az újabb emelkedő szakaszon keresztül. Láthatjuk gyermekeinken a változások első jeleit, ők a követei egy új világnak melyben lényünk magasabb spirituális erői fognak dominálni. Visszanyerjük eredeti látóképességünket, intuíciós és telepatikus hajlamunkat. Emberi természetünk messze túl fogja szárnyalni technikai tudásunkat, így a tudomány is megváltozik, hiszen az emberi szellem teremtő ereje lesz az elsődleges irányító. Tökéletes harmóniába kerülünk újra a természettel, növényekkel, állatokkal egyaránt. Olvasni tudjuk majd az üzeneteket melyeket földanyánk közvetít felénk. Új energia forrásokat, természetes anyagokat használunk majd és környezetünk tisztasága is fontosabb lesz. Fölösleges holmik halmozása helyett, a kevesebb, de értékesebb, célszerübb dolgok felé fordul figyelmünk. Új közösségek, tartalmas emberi kapcsolatok jönnek létre és az egymásra figyelés és a segítség nyújtás természetes lesz számunkra, ugyan úgy, mint, ahogy természetes az, hogy levegőt veszünk. Nyilván a megszokásainkat és a félelmeinket kell ehhez feladnunk és elfogadni azt, hogy a kézzelfogható világon túl van az a szellemi erő, ami mindenben jelen van és messze több, mint amit valaha is el tudtunk képzelni. Érdekes, hogy ennek a korszakváltásnak az időpontja egybe esik a fény születésével is, hiszen december 21-ig egyre rövidebbek a nappalok és hosszabbak a rideg, sötét éjszakák. Azonban 21.-e után ez megfordul, és haladunk kifelé, ebből a szomorú időszakból az új élet a tavasz reménye felé. A Karácsonyi ünnepkör is erre a fény születésre alapul eredetileg. Tehát a változás bekopogtat mindenki ajtaján, talán csak csendesen, minden feltünés nélkül, de lehet, hogy olyan erővel, amire senki sem számított. Egy biztos, hogy a körülményektől függetlenül mindnyájunkra erőteljes hatást gyakorol és ébresztő kiáltásként hat, pusztán azért, hogy lássuk, hogy mindaz amit eddig olyan fontosnak tartottunk az életünkben az most átértékelődik, mert meglátjuk általa lelkünk igaz természetét. A változás magával hozza az igazság feltárulását is, történelmünkkel, a földi élet keletkezésével, képességeinkkel kapcsolatban egyaránt. Lehull a lepel a titkokról, még ha akár évszázadok óta őrizték is és ennek következtében át kell értékelnünk mindent, amit a világunkról tudni vélünk. Eljön a szemléletváltás ideje. Lesz számtalan olyan ember aki ennek örülni fog, de lesznek olyanok, akik életét meg keserítik a változások, mert tulságosan ragaszkodnak berögződéseikhez. Mégis, minden új dolog örömmel jár, hiszen gondoljunk, csak a születésre, amikor egy új kis ember érkezik egy családba, milyen izgalommal és örömmel tölti el a szívünket ez az esemény. Talán ezzel a várakozással kellene tekintenünk az előttünk álló új esztendöre is, mely reményt jelent egy igazságosabb, boldogabb és szebb világra. írta : MikeValéria Annamária